**ELŐTERJESZTÉS**

Mórágy Község Képviselő - testületének 2020. január hó 21. nap

rendes/rendkívüli testületi ülésére

|  |  |
| --- | --- |
| Tárgy: | Völgységi Önkormányzatok Társulása Társulási Megállapodásának módosítása |
| Előterjesztő: | Glöckner Henrik polgármester |
| Előterjesztést készítette: | dr. Puskásné dr. Szeghy Petra |
| Előterjesztés száma: | 7. sz. |
| Melléklet: | 2 db |
| Az előterjesztés a jogszabályi feltételeknek megfelel: | dr. Puskásné dr. Szeghy Petra |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

A Völgységi Önkormányzatok Társulása 2015. óta működik azon elv szerint, hogy mindenki annyit fizet be, mint amilyen és amennyi szolgáltatást igénybe vesz. Így jött létre a 3 „tagcsoport”, ahogy az a tisztelt polgármesterek előtt is ismert.

Az úgynevezett „Tagok 1” csoportról a hatályos társulási szerződés az alábbiakat tartalmazza: „A Tagok 1. – ben résztvevő önkormányzatok szabad és önkéntes elhatározásukból vállalják a VÖT működtetési feladatait, melynek érdekében együttműködnek és megbízzák a társulás székhelye szerinti Közös Önkormányzati Hivatalt a feladatellátással. Ennek érdekében elhatározzák, hogy lakosonkénti – úgynevezett alapszolgáltatási - díjat fizetnek meg.

Az alapszolgáltatási díj tartalmazza 1 fő ügyintéző és 1/8-ad pénzügyi előadó bérét, járulékait és cafeteria juttatásait, továbbá a VÖT működési kiadásait, valamint a területfejlesztési feladatokat és a települések közötti koordinációt, mely feladatleírásokat, és hatásköri felsorolásokat az 1/b. melléklet tartalmaz.”

2017. január 1-től a gyermekek védelméről és gyámügyi igazgatásról szóló 1997. évi XXI. törvény (továbbiakban: Gyvt.) 4. § alapján a járásszékhely település kötelezetté vált olyan gyermekjóléti központ működtetésére, melynek ellátási területe a járás lakosságára terjed ki. Ekkor csatlakozott a társuláshoz Zomba, Kéty, Felsőnána és Murga.

Akkor a társulás részéről az a megállapodás született, hogy ezen négy település ne fizessen hozzájárulást a társulás fenntartásához a fenti törvényi kötöttség és „kényszer” miatt.

A társulási megállapodás 2016. január 1-i elfogadása óta ezen alaptagdíj nem került emelésre. Az alaptagdíj lakosságszám arányos hozzájárulás fizetési kötelezettség, mely 250 Ft/lakos/év. A Gondozási Központ keretein belül működő Családsegítő Központ érdekében a hivatal is lát el a feladatokat (pénzügy, hatósági, jogi és társulási feladatellátás), ezért javasoljuk a lakosságszám arányos befizetésből 50.000,- Ft alapdíj elkülönítését, melyet minden társult önkormányzatnak meg kell fizetnie.

A fentieket szükséges átvezetni a társulási megállapodáson is. Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 88.§ (1) és (2) bekezdése értelmében a társulási megállapodást a polgármester írja alá, melyhez előzetesen szükséges a társulásban részt vevő képviselő-testületek mindegyikének minősített többséggel hozott döntése. Az előterjesztés mellékletei tartalmazzák a módosítás jogi kereteit.

Kérem, a Képviselő-testületet, hogy a határozati javaslat 1. és 2. melléklete szerint szíveskedjen elfogadni a társulási megállapodás módosítását.

**Határozati javaslat**

Mórágy Község Önkormányzat Képviselő-testülete elfogadja a határozati javaslat 1. és 2. melléklete szerinti tartalommal a társulási megállapodás módosítását.

Határidő: azonnal

Felelős: Glöckner Henrik polgármester

Végrehajtásért felelős: dr. Puskásné dr. Szeghy Petra

Határozatot kapja: Völgységi Önkormányzatok Társulása

Mórágy, 2020. január 14.

Glöckner Henrik

polgármester